Nikolajs Buharins

Nikolajs Buharins (; dzimis , miris ) bija krievu izcelsmes padomju politiķis, marksisma teorētiķis un ekonomists. PSKP CK loceklis no 1917. līdz 1934. gadam, Komunistiskās partijas galvenās avīzes "Pravda" galvenais redaktors no 1918. līdz 1929. gadam, Kominternes darbinieks.

Buharins aizstāvēja "pakāpeniskas sociālisma būves" koncepciju, atbalstot NEP (Jauno ekonomisko politiku) un privātas iniciatīvas saglabāšanu lauksaimniecībā. Šajā jautājumā viņš nonāca pretrunā ar Josifu Staļinu, kurš virzīja piespiedu kolektivizāciju un industrializāciju. Buharins tika dēvēts par "zemnieku labvēli".

1929. gadā gadā Buharins tika izslēgts no Politbiroja, zaudēja ietekmi partijā un tika pakāpeniski marginalizēts. Līdz ar Staļina režīma represijām Buharina pozīcija kļuva arvien nedrošāka.

Pēc Ļeņina nāves pieslējās Staļinam cīņā pret t.s. kreiso opozīciju Trocka vadībā. Vēlāk apvainots kā viens no labējās opozīcijas līderiem, 1938. gada martā Maskavas procesos tiesāts paraugprāvā un sodīts ar nāvi, kas izpildīts Komunarkas poligonā.

Oficiāli reabilitēts 1988. gadā.

 Ārējās saites 

Kategorija:Padomju politiķi
Kategorija:PSKP CK locekļi
Kategorija:Padomju represijās nogalinātie
Kategorija:Maskavā dzimušie